Diari Oficial de la Generalitat Valenciana


Sumari del DOGV 4139, del 30-11-2001 (2001/11467)

Informació pública del programa de desenvolupament de l'actuació integrada, pla parcial, estudi d'impacte ambiental i document d'homologació modificativa del sector Rincón del Silencio SAPU1.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11205


Organisme emissor
:   Ajuntament de Benidoleig

Tipus de document
:   Anunci

Informació pública del programa de desenvolupament de l'actuació integrada, pla parcial, estudi d'impacte ambiental i document d'homologació modificativa del sector Rincón del Silencio SAPU1. [2001/A11458]
  
L'Alcaldia, mitjançant el Decret de data 17 d'octubre de 2001, ha resolt:
  
Vista la documentació integrada per:
  
- Document d'homologació complementària del sector Rincón del Silencio SAPU 1 de les normes subsidiàries de Benidoleig (Alacant).
  
- Pla parcial de Rincón del Silencio.
  
- Programa de desenvolupament d'actuació integrada Rincón del Silencio.
  
Vist l'informe de secretaria, resolc:
  
Sotmetre a informació pública durant el termini d'un mes, comptador des de la publicació de l'edicte en el Diari Oficial de la Generalitat Valenciana, els instruments de planejament següents presentats per l'empresa Pérez Guerras, Arquitectos & Ingenieros, d'acord amb el que estableix la instrucció de planejament 1/1996.
  
- Document d'homologació modificativa del sector Rincón del Silencio SAPU 1 de les normes subsidiàries de Benidoleig (Alacant).
  
- Pla parcial de Rincón del Silencio.
  
- Programa de desenvolupament d'actuació integrada Rincón del Silencio.
  
L'expedient podrà ser examinat al Servei d'Urbanisme i, durant l'esmentat termini, i en hores d'oficina (d'11.30 a 14.00 hores, de dilluns a divendres), es podran presentar al·legacions i alternatives tècniques.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que consideren convenient al Registre General d'aquest Ajuntament, en una plica tancada i amb la documentació que assenyalen els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques s'efectuarà als salons de la casa consistorial, a les 13.00 hores del següent dimarts hàbil a la conclusió del termini per a presentar-les. Durant els 10 dies següents al d'obertura de pliques totes les actuacions de l'expedient podran ser objecte de consulta i al·legacions.
  
Aquests terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
Mitjançant aquest anunci, i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se citen els propietaris afectats que puguen resultar desconeguts, o el lloc per a la notificació dels quals s'ignore, a fi que durant el termini indicat puguen formular les al·legacions que estimen oportunes.